CELEX: 62010TN0274
Language: sk
Date: 2010-06-22 00:00:00
Title: Vec T-274/10: Žaloba podaná 22. júna 2010 — Suez Environnement a Lyonnaise des eaux France/Komisia

28.8.2010   
            
            
               SK
            
            
               Úradný vestník Európskej únie
            
            
               C 234/43
            
         Žaloba podaná 22. júna 2010 — Suez Environnement a Lyonnaise des eaux France/Komisia
   (Vec T-274/10)
   ()
   2010/C 234/78
   Jazyk konania: francúzština
   
      Účastníci konania
   
   
      Žalobkyne: Suez Environnement Company (Paríž, Francúzsko) a Lyonnaise des eaux France (Paríž) (v zastúpení: P. Zelenko a O. d’Ormesson, advokáti)
   
      Žalovaná: Európska komisia
   
      Návrhy žalobkýň
   
   
               —
            
            
               zrušiť napadnuté rozhodnutie o inšpekcii a/alebo zrušiť poverenie na vykonanie inšpekcie zo 6. apríla 2010,
            
         
               —
            
            
               zrušiť všetky vykonané úkony založené na inšpekciách vedených na základe uvedeného rozhodnutia a uvedených nezákonných poverení,
            
         
               —
            
            
               nariadiť Komisii najmä vrátenie všetkých dokumentov zadržaných v rámci vykonaných inšpekcií, pod hrozbou zrušenia jej budúceho rozhodnutia vo veci samej Všeobecným súdom, a
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   V predmetnom prípade žiadajú žalobkyne zrušenie rozhodnutia Komisie K(2010) 1984/4 z 23. marca 2010, ktoré nariaďuje spoločnosti Suez Environnement a všetkým ňou kontrolovaným podnikom, vrátane Lyonnaise des eaux France, podrobiť sa inšpekcii v zmysle článku 20 ods. 4 nariadenia Rady č. 1/2003 vydaného v rámci uplatňovania článku 101 ZFEÚ na trh dodávky služieb vodární a kanalizácií (1).
   Na podporu svojej žaloby uvádzajú žalobkyne tri žalobné dôvody:
   
               —
            
            
               porušenie základných práv a slobôd, predovšetkým nedotknuteľnosti obydlia, žalobkyniam nebol doručený príkaz vydaný vnútroštátnym súdom, čím im boli odopreté aj základné záruky, ako prístup k súdu počas výkonu inšpekcie a možnosť uplatňovať riadne opravné prostriedky proti uvedenému príkazu,
            
         
               —
            
            
               porušenie zásady proporcionality, rozhodnutie o inšpekcii bolo vydané na dobu neurčitú a obsahuje mimoriadne široko vymedzený rozsah pôsobnosti,
            
         
               —
            
            
               poverenie na vykonanie inšpekcie doložené k rozhodnutiu o inšpekcii nepredstavuje dostatočné záruky nestrannosti a objektívnosti, pokiaľ ide o pracovníkov poverených Komisiou, ktorí už predtým, v rámci oznámenia koncentrácie, kde sú tiež poverení, skúmali dôverné informácie predložené Komisii žalobkyňou Lyonnaise des eaux France.
            
         
      (1)  Vec COMP/B-1/39.756.